**Florent Olivier Sylvain Hanin** (født 4. februar 1990) er en fransk fotballspiller som spiller som for Angers.

Karriere
--------

### Le Havre

Hanin gikk gradene i juniorakademiet til den franske eliteserieklubben Le Havre, og signerte en proffkontrakt med klubben i 2008. Han fikk imidlertid aldri tillit på førstelaget, og spilte i stedet tre sesonger for reservelaget i den franske amatørserien.

### Leixões

18. mai 2011 signerte Hanin en ettårskontrakt med den portugisiske Segunda Liga-klubben Leixões S.C.. Han hadde suksess i klubben, og spilte fast hele 2011–12-sesongen. I et intervju med den franske sportsavisen So Foot i 2015, uttalte Hanin at dette var vendepunktet i hans profesjonelle karriere. Det var da han ble seriøs.

### Braga

Etter kontrakten med Leixões utløp, signerte Hanin 1. juli 2012 under for Primeira Liga klubben S.C. Braga. Dessverre ble han tredjevalg på venstrebacken, og fikk aldri spille for førstelaget. Han spilte i stedet en halv sesong for reservelaget Braga B i Segunda Liga, før han 15. januar 2013 ble sendt på lån til Primeira Liga-konkurrentene Moreirense FC. Han spilte resten av sesongen for klubben, men kunne ikke redde dem fra nedrykk. Når Braga fikk ny trener før neste sesong, ble Hanin nok en gang sendt på lån til Moreirense. Deretter ble han 17. januar 2014 lånt ut til den greske toppklubben Panetolikos FC, som han spilte for resten av 2013–14-sesongen.

### Lierse

Hanin ble deretter frigitt av Braga, og 1. juli 2014 signerte franskmannen en kontrakt med den belgiske eliteserieklubben Lierse S.K.. Hanin beskrev dette i 2015 som «en veldig dårlig erfaring. Perioden i Lierse viste meg den dårlige siden av moderne fotball, den verste perioden jeg har opplevd» Etter en god start, tapte laget tre kamper på rad, og treneren som hadde hentet Hanin fikk sparken. På grunn av en konflikt mellom klubbpresidenten og sportsdirektøren, ble en ny trener med radikalt annerledes spillestil hentet inn. Hanin passet ikke inn, og ble satt på tribunen. Han ble frigitt av klubben i januar 2015, etter kun 9 kamper for klubben.

### Strømsgodset

Hanin signerte en ettårskontrakt med Tippeliga-klubben Strømsgodset Toppfotball 23. mars 2015. Klubben forklarte at de hadde studert spilleren nøye ved hjelp av et analyseverktøy, og beskrev spilleren som en «offensiv, kvikk og ballsikker venstreback». Hanin fortalte det franske fotballmagasinet So Foot at den norske klubben egentlig ville gi ham en toårskontrakt, men at en lyskeskade gjorde at det ble ett år i første omgang, med muligheter for forlengelse.

### St. Gallen

Den 5. januar 2016 ble det bekreftet at Hanin hadde skrevet under på en kontrakt med den sveitsiske klubben FC St. Gallen.

Spillerstatistikk
-----------------

Oppdatert 6. juli 2015

| Klubb | Sesong | Divisjon | Serie | Cup | Europa | Totalt |
| --- | --- | --- | --- | --- | --- | --- |
| Kamper | Mål | Kamper | Mål | Kamper | Mål | Kamper | Mål |
| Le Havre B | 2008-09 | CFA | 20 | 0 | 0 | 0 | — | 20 | 0 |
| 2009-10 | 27 | 1 | 0 | 0 | — | 27 | 1 |
| 2010-11 | 18 | 0 | 0 | 0 | — | 18 | 0 |
| Total | 65 | 1 | 0 | 0 | — | 65 | 1 |
| Leixões | 2011–12 | Segunda Liga | 27 | 1 | 5 | 0 | — | 32 | 1 |
| Braga B | 2012–13 | Segunda Liga | 14 | 0 | 0 | 0 | — | 14 | 0 |
| Moreirense | 2012–13 | Primeira Liga | 12 | 0 | 0 | 0 | — | 12 | 0 |
| 2013–14 | Segunda Liga | 11 | 0 | 0 | 0 | — | 11 | 0 |
| Total | 23 | 0 | 0 | 0 | — | 23 | 0 |
| Panetolikos | 2013–14 | Superligaen (Hellas) | 14 | 0 | 0 | 0 | — | 14 | 0 |
| Lierse | 2014–15 | Jupiler League | 9 | 0 | 1 | 0 | — | 10 | 0 |
| Strømsgodset | 2015 | Tippeligaen | 11 | 0 | 1 | 0 | 1 | 0 | 13 | 0 |
| I alt | 163 | 2 | 7 | 0 | 1 | 0 | 171 | 2 |

Referanser
----------

1. ↑   FBref, FBref spiller-ID 6bfb4303[Hentet fra Wikidata]
2. ↑   transfermarkt.com, Transfermarkt spiller-ID 111811, besøkt 9. oktober 2017[Hentet fra Wikidata]
3. ↑   www.unfp.org[Hentet fra Wikidata]
4. ↑  26 Florent Hanin
5. 1 2 3 4 5 6  «Florent Hanin : «Au Portugal, på ne m'en pas payé pendant six mois»».  **(fransk)**. 9. april 2015. Besøkt 6. juli 2015.  Ekstern lenke i `|nettside=` (hjelp)
6. 1 2 3 4 5 6 7 8  «Soccerway profile - Florent Hanin». Besøkt 6. juli 2015.
7. 1 2  «Franskmann klar for Godset». 17. mars 2015.
8. ↑  Tagblatt.ch – Bonjour Hanin - adeus Everton! (Publisert 5. januar 2016, besøkt 30. januar 2016)
9. ↑  «Football Portugal - Florent Hanin». Besøkt 6. juli 2015.

Eksterne lenker
---------------

* (en) Florent Hanin – Transfermarkt Rediger på Wikidata

* (en) Florent Hanin – WorldFootball.net Rediger på Wikidata

* (en) Florent Hanin – Soccerway Rediger på Wikidata

* (en) Florent Hanin – Fora De Jogo Rediger på Wikidata

* (en) Florent Hanin – PlaymakerStats.com Rediger på Wikidata

* (no) Florent Hanin – Norges Fotballforbund Rediger på Wikidata

* (en) Florent Hanin – FBref Rediger på Wikidata

* (es) Florent Hanin – as.com Rediger på Wikidata

| * v
* d
* r
Angers SCO – 2023/2024 |
| --- |
| 
* 4 Šabanović
* 5 Courcoul
* 7 Niane
* 8 Lopy
* 9 Diony
* 10 Abdelli
* 11 Chérif
* 12 Ould Khaled
* 14 Belkhdim
* 15 Capelle
* 16 Zinga
* 17 Kalumba
* 21 Lefort
* 22 Hountondji
* 23 Hunou
* 24 Bahoya
* 25 Bamba
* 26 Hanin
* 27 Raolisoa
* 28 El Melali
* 29 Camara
* 30 Fofana
* 45 Nadje
* 70 Gaya
* 94 Valery

Hovedtrener: Baticle
 |


|  |  |
| --- | --- |
| Oppslagsverk/autoritetsdata | Prabook
 |